পাকিস্তানের সেনাবাহিনী ঐতিহ্যগতভাবে ধর্মীয় কট্টোরপন্থী দলগুলোর সাথে মিত্রতা বজায় রেখেছে। তার ব্যত্যয় ঘটেনি সেসময়ের অখ্যাত ধর্মীয় রাজনৈতিক দল তেহেরিক ই লাব্বাইক পাকিস্তানের কর্মী সমর্থকদের বিক্ষোভের সময়েও। সহিংস বিক্ষোভকারীদের ছত্রভঙ্গ করার জন্য সরকারের তরফ থেকে নির্দেশ দানের পর সেনাবাহিনীকে সেনাবাহিনী তা পালন করে নি। পাকিস্তানের সেনাপ্রধান কামার জাভেদ বাজওয়া প্রধানমন্ত্রী শহীদ খাকান আব্বাসি, স্বরাষ্ট্রমন্ত্রী আহসান ইকবাল ও আইএসআইয়ের মহাপরিচালক নাভিদ মুখতারের সঙ্গে বৈঠক জানিয়ে দিয়েছিলেন, বিক্ষোভকারীদের সরাতে বলপ্রয়োগ তারা করতে চান না। সেনাবাহিনী প্রস্তাব দেয়, সরকারের উচিত সহিংস বিক্ষোভকারীদের সাথে রাজনৈতিক সমঝোতার চেষ্টা করা। সেনাবাহিনীর সরকারকে প্রদান করা এরূপ নির্দেশনা দেখে কার্যত বিক্ষুব্ধ হয়েছেন বিভিন্ন রাজনৈতিক বিশ্লেষকরা। সামাজিক যোগাযোগমাধ্যমে প্রকাশ পাওয়া একটি ভিডিওতে দেখা যায়, পাকিস্তানের জ্যেষ্ঠ সেনা কর্মকর্তা ইসলামাবাদে বিক্ষোভকারীদের মধ্যে খামে করে অর্থ বিতরণ করছেন। এই ভিডিওর বরাত দিয়ে বিবিসি অনলাইনে লেখা হয়েছে, পাঞ্জাব রেঞ্জারসের মহাপরিচালক মেজর জেনারেল আজহার নাভিদ হায়াত এক হাজার রুপি করে বিক্ষোভকারীদের মধ্যে বিতরণ করেন। তিনি বিক্ষোভকারীদের আশ্বস্ত করেন, যাদেরকে গ্রেফতার করা হয়েছে তাদের প্রত্যেককে ছেড়ে দেওয়া হবে, পাশাপাশি এ অর্থ সেনাবাহিনীর পক্ষ থেকে তাদের জন্য উপহার। তাই অনুমান করা হয়, সেনাবাহিনী থেকে পাওয়া সবুজ সংকেতের জেরেই অখ্যাত এই রাজনৈতিক দলটি তৎকালীন সময়ে নির্ভার হয়ে আন্দোলন চালিয়ে গিয়েছিল।

সেনাবাহিনীর সমর্থন
ইতিহাস
খতম এ নবুয়ুত বিল বিতর্ক
আসিয়া বিবির দণ্ডাদেশ রহিত ও মুক্তি